b'\n_START_ARTICLE_\nArtiach (equip ciclista)\n_START_SECTION_\nHist\xc3\xb2ria\n_START_PARAGRAPH_\nJa a mitjans de la d\xc3\xa8cada de 1970, la f\xc3\xa0brica de bicicletes Orbea i la SD Danena de Zizurkil van col\xc2\xb7laborar per tenir un equip de ciclisme amateur. A partir de 1984 l\'equip agafa la categoria professional. En aquell primer any ja hi havia ciclistes com Jokin Mujika o Peio Ruiz Cabestany._NEWLINE_L\'any seg\xc3\xbcent ja van entrar nous patrocinadors com Gin MG o Seat. Es va fitxar a Pedro Delgado el qual va guanyar la Volta a Espanya d\'aquell any._NEWLINE_El 1987, Caja Rural era el principal patrocinador i Marino Lejarreta era el cap de files. En aquests anys cal destacar tamb\xc3\xa9 ciclistes com Mathieu Hermans, Antoni Esparza o Jaume Vilamaj\xc3\xb3._NEWLINE_A mitjans del 1989 l\'empresa Paternina es va fer amb el patrocini, per\xc3\xb2 la falta d\'acord per la renovaci\xc3\xb3 del contracte van fer que a principis de 1990 l\'equip no tingu\xc3\xa9s nom. Es va arribar primer a un acord amb la campanya publicit\xc3\xa0ria "Alimentos de Espa\xc3\xb1a", i despr\xc3\xa9s amb l\'empresa de galetes Artiach, amb la qual es va mantenir el patrocini fins al 1995._NEWLINE_A finals d\'aquell l\'equip es va dissoldre, passant part de l\'equip a l\'estructura del Kelme, que es va anomenar per a la temporada 1996 Kelme-Artiach._NEWLINE_Aquest equip no t\xc3\xa9 relaci\xc3\xb3 amb el Caja Rural-Seguros RGA, el Paternina-Costa de Almer\xc3\xada o l\'Orbea Continental'